Anexa nr.2 
la H.C.L. PÂRSCOV nr. 56 / 23.12.2025

ROMÂNIA

JUDEŢUL BUZĂU 

CONSILIUL LOCAL AL COMUNEI PÂRSCOV 

REGULAMENT

privind taxa de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul pentru activitatea " colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat”
I. Dispoziţii generale

Art. 1 - Relatiile dintre operatorii serviciului de salubrizare şi utilizatorii săi se desfăşoară pe baze contractuale, pentru care utilizatorii datorează tarife.

Art. 2 - (1) Utilizatori - reprezintă utilizatori casnici, persoane fizice şi asociaţii de proprietari/locatari, precum şi utilizatori noncasnici, persoane juridice, altele decât asociaţiile de proprietari, beneficiari ai serviciului de salubrizare.

(2)În cazul acestor activităti prestarea se realizează pe baza unui contract, încheiat în nume propriu cu operatorul pentru prestarea serviciului la nivelul U.A.T. comuna PÂRSCOV, judeţul BUZĂU.
Art. 3 - Utilizatori ai serviciului de salubrizare sunt beneficiari ai serviciului de salubrizare, astfel:

1. utilizatori casnici, persoane fizice şi asociaţii de proprietari/locatari;

2. utilizatori noncasnici, persoane juridice, altele decât asociaţiile de proprietari;

Art. 4 – (1) Prin exceptie de la prevederile art. 2 se instituie taxa de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul pentru activitatea " colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, la un nivel de 2 ori  mai mare decât nivelul rezultat din tarifele cumulate pentru gestionarea deşeurilor municipale aplicat utilizatorilor cu contract. 
(2) Taxa de salubrizare se datorează de către utilizator casnic sau noncasnic, după caz, care are în proprietate clădirea.

(3) În situatia în care proprietarul clădirii  prezintă contractul de închiriere, (după caz, înregistrat la organul fiscal din subordinea Agentiei Nationale de Administrare Fiscală, /leasing financiar /comodat /concesiune/folosintă/administrare), taxa de salubrizare se datorează de către locatar/comodatar/persoanele fizice sau juridice care au în administrare, folosintă, concesiune, închiriere imobile aflate în proprietatea persoanelor fizice sau juridice, a statului sau a U.A.T. comuna PÂRSCOV.

(4) Sunt considerate ca fiind închiriate numai acele clădiri pentru care sunt îndeplinite, cumulativ, următoarele conditii:

a) proprietarul, în calitatea sa de locator, are contract de închiriere încheiat în formă scrisă;

b) contractul prevăzut la lit. a) este înregistrat la organul fiscal competent din subordinea Agentiei Nationale de Administrare Fiscală, în scopul stabilirii veniturilor din cedarea dreptului de folosintă a bunurilor, în conditiile legii;

c) locatarul, nu este membru al familiei locatorului cu exceptia cazului în care acesta este reprezentantul unei persoane juridice.

(5) Prevederile alin. (4) nu se aplică pentru imobilele aflate în proprietatea statului sau a U.A.T. comuna PÂRSCOV.

(6) Taxa de salubrizare se datorează de utilizatori în functie de numărul de persoane din fiecare familie sau de numărul de persoane care locuiesc la o anumită adresă, în cazul utilizatorilor prevăzuti la art. 3 pct.1.

(7) Taxa  de salubrizare se datorează  de utilizatori, în functie de volumul/cantitatea de deșeuri ridicat-ă lunar, în cazul utilizatorilor prevăzuti la art. 3 pct. 2.

(8) Taxa de salubrizare pentru utilizatorii fără contract nu se fundamentează pe elemente de cheltuieli,
(9) Sumele încasate din taxa de salubrizare se utilizează de către autorităţile administraţiei publice locale ale U.A.T comuna PÂRSCOV la plata facturilor lunare emise de operator, la tariful în lei/tonă, pentru acoperirea costurilor de gestionare a cantităţilor de deşeuri provenite de la utilizatorii fără contract
(10) Factura pentru acoperirea costurilor de gestionare a cantităţilor de deşeuri provenite de la utilizatorii fără contract se emite de operator până la data de 15 a lunii următoare celei în care prestaţia a fost efectuată şi se achită de către autorităţile administraţiei publice locale ale comunei PÂRSCOV în termenul de scadenţă de 15 zile de la data emiterii facturii. Neachitarea facturii în termenul de scadenţă atrage penalităţi de întârziere stabilite conform prevederilor art. 42 alin. (10) din Legea nr. 51/2006, republicată, cu modificările şi completările ulterioare,

II. Stabilirea taxei de salubrizare

Art. 5 - Autorităţile administraţiei publice locale ale U.A.T. comuna PÂRSCOV, împreună cu operatorul serviciului de salubrizare au obligatia să tină, evidenta tuturor utilizatorilor cu şi fără contracte de prestări servicii de la nivelul U.A.T. comuna PÂRSCOV.

Art. 6 - Operatorul serviciului de salubrizare are obligatia să identifice utilizatorii care beneficiază de prestatia serviciului de salubrizare fără contract, cu sprijinul autorităţilor administraţiei publice locale ale U.A.T. comuna PÂRSCOV, în condiţiile legii.
Art. 7 – (1) După identificarea utilizatorilor, operatorii transmit o notificare către utilizatorii care beneficiază de prestatia serviciului de salubrizare fără contract. 
(2) Notificarea se comunică  prin remiterea acesteia utilizatorului, dacă se asigură  primirea sub semnătură a actului respectiv, sau prin poştă, cu scrisoare recomandată cu confirmare de primire.

(3) În cazul în care comunicarea potrivit alin. (2) nu a fost posibilă, aceasta se realizează potrivit prevederilor Codului de procedură civilă.

(4) Notificarea care nu a fost comunicată potrivit alin. (2) sau (3) nu este opozabilă utilizatorului şi nu produce niciun efect juridic.

(5) Notificarea trebuie să cuprindă în mod obligatoriu, cel putin:

a) data, ora şi locul la care utilizatorul are obligatia să se prezinte să încheie contractul de prestare a serviciului de salubrizare;

b) baza legală a solicitării;

c) scopul solicitării  –  încheierea contractului de prestare a  serviciului de salubrizare;

d) documentele pe care utilizatorul este obligat să le prezinte;

e) consecintele şi sancţiunile în cazul neîncheierii contractului cu operatorul serviciului de salubrizare;

f) numele și semnătura olografă a persoanelor împuternicite ale operatorului, precum și ștampila emitentului.

(6) Refuzul utilizatorului de a încheia contracte de prestări servicii cu operatorul de salubrizare licentiat în aria U.A.T. comuna PÂRSCOV constituie contraventie și se sanctionează cu amendă potrivit prevederilor art.62 alin.(5) din Legea 101/2006 a serviciului de salubrizare a localitătilor, republicată cu modificările şi completările ulterioare.
(7) În situatia prevăzută la alin. (6) autorităţile administraţiei publice locale, aplică, în conditiile legii, sanctiunea contraventională prevăzută de Legea 101/2006 a serviciului de salubrizare a localitătilor, republicată cu modificările şi completările ulterioare.

(8)  Operatorul  transmite autorităţilor administraţiei publice locale ale U.A.T. comuna PÂRSCOV, pentru fiecare dintre utilizatorii identificati care beneficiază de prestatia serviciului de salubrizare fără contract, documentatia care cuprinde următoarele:
a)notificarea   transmisă   utilizatorului,   împreună   cu   dovezile   de comunicare ale acesteia;

b)numele     și      prenumele /denumirea     utilizatorului,     adresa de domiciliu /sediu utilizator, adresa clădirii, tipul de utilizator precum şi volumul de deșeuri generat lunar de utilizatorul persoană juridică.

c)propunerea privind cuantumul taxei  speciale de  salubrizare lunare pentru fiecare utilizator în parte.

(9) În situatia în care documentatia fiecărui utilizator nu contine unul sau mai multe dintre documentele prevăzute la alin. (8) autorităţile administraţiei publice locale, solicită operatorului completarea documentatiei.
(10) Transmiterea documentatiei prevăzută la alin. (8) se realizează de către operator, lunar, până la data de întâi a lunii următoare celei în care a fost transmisă Notificarea.

(11) După primirea documentatiei complete pentru fiecare utilizator, autorităţile administraţiei publice locale întocmește înştiinţarea către utilizator, în vederea instituirii taxei speciale de salubrizare, potrivit anexei nr.1 la prezentul regulament.

(12) Lunar, până la data de întâi ale lunii următoare celei în care a fost comunicată înştiinţarea, Compartimentului Financiar, Contabilitate, impozite şi taxe, achiziţii publice, întocmeşte lista utilizatorilor înştiinţaţi, în conformitate cu anexa nr.2 la prezentul regulament.

Art.8 – (1)Utilizatorii notificati potrivit art.7 alin.(11) au obligatia ca în termen de 10 zile de la primirea înştiinţării să se prezinte la Primăria U.A.T. comuna PÂRSCOV în vederea depunerii Declaratiei de impunere a taxei de salubrizare.

(2) Nerespectarea prevederilor de la alin.(1) conduce la emiterea Deciziei de impunere din oficiu, în baza altor documente sau situaţii de care dispun autorităţile administraţiei publice locale (ROL, registru agricol, evidenţa populaţiei etc.).
(3) În cazul nedepunerii declaratiei de impunere, pentru stabilirea cuantumului taxei de salubrizare obligatia de plata se va stabili  din  oficiu,  pentru fiecare clădire, pe baza  unui volum de deşeuri transmis de operatorul serviciului de salubrizare, potrivit  prevederilor art. 7 alin. (8) lit. b.
(4) Dacă utilizatorul se prezintă la Primăria U.A.T. comuna PÂRSCOV, în termen de 10 zile, de la primirea notificării și depune o copie a contractului încheiat cu operatorul de salubritate, acestuia nu i se mai percepe taxa de salubrizare, începând cu data de întâi a lunii următoare celei în care a fost încheiat contractul.

(5) Modelul Declaratiei pentru stabilirea taxei de salubrizare este prevăzut în anexa nr. 3a şi 3b la prezentul regulament.

(6) Modelele Deciziei privind stabilirea taxei de salubrizare şi respectiv a Deciziei referitoare la obligatiile de plată accesorii sunt prevăzute în anexele nr.4 şi nr.5 la prezentul regulament.
(7) Urmare stabilirii din oficiu a taxei de salubrizare în cazul persoanelor fizice se vor emite decizii de impunere pentru stabilirea taxei de salubrizare şi se vor transmite contribuabililor.

Art.9 - Taxa de salubrizare se datorează începând cu data de întâi a lunii următoare celei în care a fost comunicată de către operatorul serviciului de salubrizare, notificarea prevăzută la art. 7.

Art. 10 – (1) Dispozitiile art.8 alin.(1) sunt aplicabile și pentru următoarele situatii:

a) modificări  de natură  să conducă  la schimbarea cuantumului taxei de salubrizare;

b) modificări privind domiciliul/sediul utilizatorului ori regimul juridic. 
(2) Modificările operează începând cu data de 1 ale lunii următoare celei în care s-a depus declaratia.

Art. 11 – (1) Declaratia depusă de utilizatori reprezintă titlu de creantă și produce efectele juridice ale înștiintării de plată de la data depunerii acesteia, în conditiile legii.

(2) Declaratia se face pe propria raspundere a utilizatorului sub sanctiunile aplicate faptei de fals în actele publice.

Art. 12 – (1) Scăderea de la plata taxei de salubrizare, se face în baza declaraţiei depuse la Primăria U.A.T. comuna PÂRSCOV la care se anexează contractul de prestari servicii de salubrizare încheiat cu operaratorul serviciului de salubrizare,  actul prin care se transferă dreptul de proprietate asupra clădirii sau actul prin care încetează contractul de administrare /folosinţă /comodat/concesiune/închiriere, după caz.
(2) Scăderea de la plata taxei de salubrizare de la rolul fiscal al utilizatorului se face la cererea acestuia, începand  cu data de  întâi a lunii urmatoare celei în care a fost încheiat contractul cu operatorul serviciului de salubrizare /actul prin care se transfera dreptul de proprietate asupra cladirii sau actul prin care încetează contractul de administrare /folosinţă/comodat/ concesiune/închiriere, dupa caz.

(3) Dispozitiile prezentului articol operează numai în situatia plătii integrale, la zi, a taxei de salubrizare, inclusiv a accesoriilor.

III. Plata taxei de salubrizare

Art. 13 – (1) Taxa de salubrizare se datorează lunar și se achită până la data de 10 a lunii următoare inclusiv.

(2) Pentru neplata la termenul scadent a taxei de salubrizare, se datorează majorări de întârziere la nivelul stabilit pentru neplata la termen a obligatiilor fiscale datorate la bugetul local.
(3)Plata taxei de salubrizare se poate achita şi în avans faţă de termenele scadente.

(4) Taxa de salubrizare se achită  în contul  nr. RO.................... TREZ...................... XX, deschis  la  Trezoreria    __________,  beneficiar  U.A.T. comuna PÂRSCOV,  CIF .................
(5) Taxa de salubrizare pentru utilizatorii fără contract nu se fundamentează pe elemente de cheltuieli

Art. 14 – (1) Taxa  de salubrizare se încasează de la utilizatori la ghișeele Compartimentului Financiar Contabil, din cadrul Aparatului de specialitate al primarului comunei PÂRSCOV, în numerar sau prin intermediul cardurilor bancare.

(2) Compartimentul Financiar Contabil, procedează la aplicarea procedurilor de executare silită pentru colectarea taxei de salubrizare.

IV. Decontarea   sumelor   încasate   cu   titlu   de   taxă   de salubrizare către operatorul serviciului de salubrizare prestarea serviciului de salubrizare la nuvelul U.A.T. comuna PÂRSCOV
Art. 15 – Sumele încasate din taxa de salubrizare se utilizează de către autorităţile administraţiei publice locale ale U.A.T comuna PÂRSCOV la plata facturilor lunare emise de operator, la tariful în lei/tonă, pentru acoperirea costurilor de gestionare a cantităţilor de deşeuri provenite de la utilizatorii fără contract.

Art. 16 – Factura pentru acoperirea costurilor de gestionare a cantităţilor de deşeuri provenite de la utilizatorii fără contract se emite de operator până la data de 15 a lunii următoare celei în care prestaţia a fost efectuată şi se achită de către autorităţile administraţiei publice locale ale comunei PÂRSCOV în termenul de scadenţă de 15 zile de la data emiterii facturii. Neachitarea facturii în termenul de scadenţă atrage penalităţi de întârziere stabilite conform prevederilor art. 42 alin. (10) din Legea nr. 51/2006, republicată, cu modificările şi completările ulterioare

V. Dispoziţii finale

Art. 17 – (1)Prevederile prezentului Regulament nu este aplicabil în situatia în care contractul de prestări servicii de salubrizare este denuntat unilateral/reziliat de către părti din diferite cauze, recuperarea sumelor rezultate din executarea contractului efectuându-se potrivit procedurii de drept comun, scopul prezentului Regulament fiind şi acela de a crește  numărul  utilizatorilor care au contracte de prestări servicii de salubrizare cu operatorul serviciului de salubrizare la nivelul U.A.T. comuna PÂRSCOV.

(2) Anexele 1÷5 la prezentul regulament sunt parte integrantă a acestuia.

